Борис Николов-Мечката е български футболист и треньор. Той е един от 13-те основатели на футболния клуб Галатасарай, като е и първият капитан и треньор на отбора. В първата официална среща на „чим-бом“ Николов вкарва и гол за победата с 2:0 над Кадъкьой. В началото на балканската война, поради нарастващия национализъм в Османската империя, името на българина е заличено от списъка на основателите на клуба. Все пак, след създаването на Република Турция, оригиналният документ за основаването на отбора е приет за валиден.